Šef bolnice dobio lijepu povišicu: sad zarađuje 5500 eura neto

Ravnatelj Opće bolnice u Koprivnici dr. Mato Devčić ima najveća primanja među zdravstvenim dužnosnicima u Koprivničko-križevačkoj županiji.

To dosad nije bio slučaj jer ga je po plaći neopravdano “šišala” ravnateljica županijskog Zavoda za javno zdravstvo dr. Draženka Vadla koja danas zarađuje oko 4900 eura neto mjesečno.

Ipak, Devčić konačno zarađuje više. Nova neto plaća mu je oko 3500 eura (donedavno je bila 2600 eura), ali na liječničkim dežurstvima u bolnici u prosjeku zarađuje još 2000 eura neto (lani je na tome dobivao 1100 eura).

Kad se sve zbroji, ravnatelj koprivničkje bolnice danas prima ukupno oko 5500 eura neto, a lani je dobivao oko 3700 eura. Riječl je o povećanju od 50-ak posto: to je 1800 eura povišice.

Devčić je, usput, predsjednik gradskog HDZ-a i kandidat te stranke za gradonačelnika Križevaca.

Objava Šef bolnice dobio lijepu povišicu: sad zarađuje 5500 eura neto pojavila se prvi puta na Danica.hr.