Navala na neobično radno mjesto u bolnici: javilo se čak 18 kandidata

Neobična navala za jedno specifično radno mjesto u Općoj bolnici u Koprivnici.

Bolnica je početkom veljače raspisala natječaj kojim traži ukupno 18 novih radnika na određeno ili neodređeno. Posao se, među ostalim, nudi i nezdravstvenim zanimanjima, i to na neodređeno. Bolnica tako traži dva kuhara, spremačicu i nabavljača.

Radno mjesto nabavljača za koje se traži srednja ekonomska i slična škola pobudio je najveći interes. Javilo se čak 18 kandidatkinja i kandidata koje idući tjedan, u utorak, čeka intervju s ravnateljem bolnice.

Odabir mu neće biti nimalo jednostavan. Nabavljač je, pojednostavljeno, zadužen za jednostavnu nabavu za koju se u pravilu ne raspisuju javni natječaji.

Za posao spremačice pak javilo se desetero kandidata. I oni će na intervju s bolničkim ravnateljem u utorak. Kao i troje kandidata za kuhare.

Objava Navala na neobično radno mjesto u bolnici: javilo se čak 18 kandidata pojavila se prvi puta na Danica.hr.