Bolnica zaposlila 23 medicinske sestre, objavljeno tko je dobio posao

Opća bolnica objavila je tko je sve dobio posao u toj ustanovi temeljem javnog natječaja objavljenog 16. srpnja u Narodnim novinama, Zavodu za zapošljavanje i na internetskim stranicama bolnice.

“Temeljem javnog natječaja za radno mjesto prvostupnice sestrinstva na neodređeno vrijeme uz probni rad od 3 mjeseca izabrana je Jelena Hojsak, a za radno mjesto prvostupnice sestrinstva na određeno vrijeme Ivana Došen.

Za radno mjesto medicinske sestre/tehničara na neodređeno vrijeme uz probni rad od 2 mjeseca izabrana je Rebeka Perin, a za radno mjesto medicinske sestre/tehničara na određeno vrijeme Viktorija Duhović i Karla Švegović.

Svim kandidatima prijavljenim na javni natječaj zahvaljujemo na iskazanom interesu za radom u našoj bolnici”, poručili su iz uprave Opće bolnice u Koprivnici.

Inače, na natječaj prijavile su se četiri kandidatkinje za medicinsku sestru (odabrane su tri) te šest kandidatkinja za prvostupnicu sestrinstva (odabrane su dvije). Poništen je dio natječaja kojim se tražio vatrogasni tehničar te će biti raspisan novi.

Opća bolnica ove je godine zaposlila ukupno 23 medicinske sestre i prvostupnice sestrinstva.

Posao su u srpnju, inače, putem javnog natječaja dobile stručne prvostupnice setrinstva Dajana Grozdek i Tajana Gostović te medicinske sestre Petra Lesar, Valentina Mamek i Antonija Šostarić.

Bolnica zaposlila nove medicinske sestre, od početka godine čak 18

Objava Bolnica zaposlila 23 medicinske sestre, objavljeno tko je dobio posao pojavila se prvi puta na Danica.hr.